PATVIRTINTA

Panevėžio rajono gyventojų bendruomenės

„Upytės žemė“ pirmininko

2014-07-31 įsakymu Nr. 7

**KŪRYBINIŲ DARBŲ PARODOS - KONKURSO „UPYTEI -760“ NUOSTATAI**

**I. BENDROSIOS NUOSTATOS**

1. Kūrybinių darbų parodos-konkurso ,,Upytei-760“ (toliau – konkursas) nuostatai reglamentuoja konkurso organizavimo ir apdovanojimo tvarką;
2. Konkursą organizuoja gyventojų bendruomenė „Upytės žemė“.
3. Konkurse kviečiami dalyvauti gyventojų bendruomenės „Upytės žemė“ nariai, Upytės ir aplinkinių kaimų gyventojai, Upytės Antano Belazaro pagrindinės mokyklos mokytojai ir mokiniai.
4. Informaciją apie konkursą teikia Jurgita Zalatorienė mob. tel. 861693800.

**II. KONKURSO tikslai**

1. Konkurso tikslas – ugdyti kūrybiškumą, paskatinti konkurso dalyvius dalyvauti meninio pobūdžio konkursuose, parodose.

**III. KONKURSO ORGANIZAVIMO TVARKA**

6. Norintys dalyvauti konkurse iki 2014 m. rugsėjo 5 d. 15.00 val. į Upytės Antano Belazaro pagrindinę mokyklą pateikia savo kūrybinį darbą, atitinkantį konkurso temą.

7. Kiekvienas dalyvis gali pateikti vieną darbą, prisegdamas kortelę, kurioje nurodomas autoriaus vardas, pavardė, tel. Nr.

8. Darbų atlikimo technika neribojama, (jeigu tai nuotrauka, jos formatas ne mažesnis nei 20x30)

9. Darbe turi aiškiai matytis skaičius „760“.

10. Darbas turi būti parengtas eksponavimui.

**IV. VERTINIMAS**

1. Darbai skirstomi pagal autoriaus amžių į tris grupes:
   1. I grupė 6–10 metų vaikų darbai;
   2. II grupė 11–18 metų vaikų darbai;
   3. III grupė 19 ir daugiau metų dalyvių darbai.

12. Darbus vertins gyventojų bendruomenės „Upytės žemė“ pirmininko įsakymu sudaryta vertinimo komisija.

13. Vertinimo komisija atrinks po tris geriausius darbus iš kiekvienos amžiaus grupės, atsižvelgiant į temos suvokimą ir atskleidimą, darbo užbaigtumą, originalumą, meniškumą.

**V. DALYVIŲ APDOVANOJIMAS**

14. 2014 m. rugsėjo 12 d. planuojamo renginio, skirto Upytės 760 metų sukakčiai paminėti, metu vyks konkurso nugalėtojų apdovanojimas.

15. Konkurso nugalėtojai bus apdovanoti gyventojų bendruomenės „Upytės žemė“ įsteigtais prizais.

\_\_\_\_\_\_\_\_\_\_\_\_\_\_\_\_\_\_\_\_\_\_\_